Leebiku külanõukogu
Leebiku külanõukogu oli külanõukogu Eesti NSV-s aastatel 1945–1954. Leebiku külanõukogu moodustati 1945 septembris Valgamaal Põdrala vallas. Külanõukogu keskus asus Leebiku asunduses. Seoses maakondade ja valdade likvideerimise ning maarajoonide moodustamisega arvati Leebiku külanõukogu 1950 septembris Tõrva rajooni koosseisu. 1954 juunis Leebiku külanõukogu likvideeriti ja selle territoorium liideti Riidaja külanõukoguga.